
PANEVĖŽIO RAJONO SAVIVALDYBĖS TARYBA 
SPRENDIMAS
DĖL PRITARIMO BENDRADARBIAVIMO SUTARTIES PROJEKTUI 
2026 m. rugsėjo 24 d. Nr. T-
Panevėžys
Vadovaudamasi Lietuvos Respublikos vietos savivaldos įstatymo 16 straipsnio 1 dalimi, 
27 straipsnio 2 dalies 18 punktu ir Panevėžio rajono savivaldybės vardu sudaromų sutarčių pasirašymo tvarkos aprašo, patvirtinto Panevėžio rajono savivaldybės tarybos 2024 m. balandžio 25 d. sprendimu Nr. T-126 „Dėl Panevėžio rajono savivaldybės vardu sudaromų sutarčių pasirašymo tvarkos aprašo patvirtinimo“, 4.10 papunkčiu bei 9.1 punktu, Panevėžio rajono savivaldybės taryba n u s p r e n d ž i a:

1. Pritarti Bendradarbiavimo sutarties projektui (pridedama). 

2. Įgalioti Savivaldybės merą pasirašyti, pakeisti ar nutraukti 1 punkte nurodytą Bendradarbiavimo sutartį.

3. Šis sprendimas įsigalioja nuo 2026 m. spalio 5 d.

Šis sprendimas per vieną mėnesį gali būti skundžiamas Panevėžio rajono savivaldybės tarybai (Vasario 16-osios g. 27, 35185 Panevėžys) Lietuvos Respublikos viešojo administravimo įstatymo nustatyta tvarka arba Lietuvos administracinių ginčų komisijos Panevėžio apygardos skyriui (Respublikos g. 62, 35158 Panevėžys) Lietuvos Respublikos ikiteisminio administracinių ginčų nagrinėjimo tvarkos įstatymo nustatyta tvarka arba Regionų apygardos administracinio teismo Panevėžio rūmams (Respublikos g. 62, 35158 Panevėžys) Lietuvos Respublikos administracinių bylų teisenos įstatymo nustatyta tvarka.

             PRITARTA



Panevėžio rajono savivaldybės tarybos



2026 m. rugsėjo 24 d. sprendimu Nr. T-

 BENDRADARBIAVIMO SUTARTIS 
2026 m.                  d.   Nr. 


Priėmimo ir integracijos agentūra (toliau – Agentūra), atstovaujamas direktoriaus Gedimino Pociaus, veikiančios pagal įstaigos nuostatus, ir Panevėžio rajono savivaldybė (toliau – Savivaldybė), atstovaujama Savivaldybės mero Antano Pociaus, veikiančio pagal Savivaldybės tarybos ........ sprendimą Nr........, toliau vadinamos Šalimis, o kiekviena atskirai – Šalimi, būdamos abipusiškai suinteresuotos ir siekdamos bendradarbiauti bei teikti tarpusavio pagalbą, sudaro šią bendradarbiavimo sutartį (toliau – Sutartis).


Vykdydamos šią Sutartį Šalys vadovaujasi 2022 m. kovo 16 d. Lietuvos Respublikos Vyriausybės nutarimu Nr. 224 „Dėl laikinosios apsaugos Lietuvos Respublikoje užsieniečiams suteikimo“ (redakcija 2025 m. rugsėjo 25 d.),  2016 m. spalio 5 d. Lietuvos Respublikos Vyriausybės nutarimu Nr. 998 „Dėl Lietuvos valstybės paramos užsieniečių integracijai teikimo sąlygų ir tvarkos aprašo patvirtinimo“ (redakcija 2022 m. rugsėjo 10 d.).
I SKYRIUS

SUTARTIES DALYKAS

1. Šalys susitaria tarpusavyje bendradarbiauti užtikrinant laikinąją apsaugą pagal 2022 m.    kovo 16 d. Lietuvos Respublikos Vyriausybės nutarimą Nr. 224 „Dėl laikinosios apsaugos Lietuvos Respublikoje užsieniečiams suteikimo“ (redakcija 2025 m. rugsėjo 25 d.) gavusių iš Ukrainos pasitraukusių asmenų kokybiškas priėmimo ir apgyvendinimo sąlygas.

2. Šalys, nepaisydamos Sutartyje nurodytų bendradarbiavimo sričių ir formų, siekdamos įgyvendinti Sutarties tikslus, susitaria pagal kompetenciją bendradarbiauti tarpusavyje ir kitose galimose Sutartyje neaptartose bendradarbiavimo srityje ir galimomis bendradarbiavimo formomis.

II SKYRIUS

ŠALIŲ ĮSIPAREIGOJIMAI

3. Agentūra įsipareigoja: 

3.1. bendradarbiauti su Savivaldybe surenkant informaciją ir pateikiant analizę dėl nenaudojamos infrastruktūros;

3.2. esant poreikiui ir galimybėms, aprūpinti apgyvendinimo vietas reikalingomis lovomis, čiužiniais, patalyne ir kitais būtinais daiktais;

3.3. esant poreikiui, organizuoti sanitarinių konteinerių pastatymą ir įrengimą šalia apgyvendinimo vietų;

3.4. pagal galimybes ir kompetenciją pasidalinti gerąja praktika, susijusia su užsieniečių apgyvendinimu ir aprūpinimu;

3.5. teikti kitai Sutarties šaliai idėjas, siūlymus ir pastabas dėl bendros veiklos.

4. Savivaldybė įsipareigoja:

4.1. bendradarbiauti su Agentūra teikdama informaciją dėl nenaudojamos infrastruktūros ir galimų apgyvendinimo vietų skaičiaus;

4.2. teikti Agentūrai informaciją apie lovų, čiužinių, patalynės ar kitų reikalingų daiktų poreikį;

4.3. esant poreikiui, suteikti Agentūrai leidimus šalia apgyvendinimo vietų įrengti sanitarinius konteinerius ir leisti juos prijungti prie esančių inžinerinių tinklų.
III SKYRIUS

ŠALIŲ ATSAKOMYBĖ

5. Šalys Sutarties įsipareigojimus grindžia geranoriškumu, abipuse pagarba ir atsakomybe už prisiimtus įsipareigojimus.


6. Šalys, vykdydamos savo įsipareigojimus, vadovaujasi Sutarties nuostatomis ir Lietuvos Respublikos teisės aktais.

IV SKYRIUS

SUTARTIES GALIOJIMAS, PAKEITIMAS IR NUTRAUKIMAS

7. Sutartis įsigalioja nuo jos pasirašymo dienos ir galioja iki 2027 m. spalio 5 d. Šalys susitaria, kad, suėjus šiam terminui, jeigu nė viena iš Šalių iki Sutarties galiojimo termino pabaigos raštu nepareiškia apie savo pageidavimą nutraukti Sutartį, Sutartis toliau galioja iki atskiro rašytinio Šalių susitarimo dėl jos nutraukimo arba iki vienos iš Šalių raštu pareikšto pageidavimo nutraukti Sutartį, tačiau ne ilgiau kaip dvejus metus nuo 2027 m. spalio 5 d. Šalys taip pat susitaria, kad Sutarties galiojimo terminas gali būti pratęsiamas rašytiniu Šalių susitarimu neribotą skaičių kartų.

8. Sutartis gali būti nutraukta rašytiniu abiejų Šalių susitarimu arba bet kuriai Šaliai apie tai pranešus kitai Šaliai prieš vieną mėnesį iki numatomo Sutarties nutraukimo. 
9.
Sutarties galiojimo laikotarpiu abipusiu susitarimu Šalys ją gali pakeisti ir papildyti nekeisdamos esamų įsipareigojimų. Pakeitimai ir papildymai įsigalioja po jų patvirtinimo atitinkamais dvišaliais susitarimais.

V SKYRIUS

BAIGIAMOSIOS NUOSTATOS


10. Už Sutarties vykdymą Agentūros atsakingas asmuo – Priėmimo ir integracijos agentūros pareigos, vardas, pavardė__________________, el. p.________________ , tel. ________________

11. Už sutarties vykdymą Savivaldybės atsakingas asmuo – Panevėžio rajono savivaldybės administracijos Miežiškių seniūnijos seniūnas Remigijus Budreika, el. p. remigijus.budreika@panrs.lt, tel. +370 686 61 229.

12. Visi ginčai, susiję su Sutartimi, sprendžiami Šalių tarpusavio susitarimu, o nepavykus susitarti – Lietuvos Respublikos įstatymų nustatyta tvarka.

13. Sutartis sudaryta dviem vienodą teisinę galią turinčiais egzemplioriais, po vieną egzempliorių kiekvienai Sutarties Šaliai.

VI SKYRIUS

SUTARTIES ŠALIŲ REKVIZITAI IR PARAŠAI

	Priėmimo ir integracijos agentūra
	Panevėžio rajono savivaldybė

	A.Jaroševičiaus g. 10B, Vilnius
	Vasario 16-osios g. 27, Panevėžys 

	Kodas 188720365
	Kodas 111107182

	Tel. + 370 602 49364
	Tel. (8 45) 58 29 46

	El. p. info@piia.lt
	El. p. savivaldybe@panrs.lt

	
	

	Direktorius
	Panevėžio rajono savivaldybės meras

	Gediminas Pocius


	Antanas Pocius

	(parašas)
	(parašas)

	A. V.
	A. V.


PANEVĖŽIO RAJONO SAVIVALDYBĖS ADMINISTRACIJOS
MIEŽIŠKIŲ SENIŪNIJA
Panevėžio rajono savivaldybės tarybai
SAVIVALDYBĖS TARYBOS SPRENDIMO „DĖL PRITARIMO BENDRADARBIAVIMO SUTARTIES PROJEKTUI“ PROJEKTO AIŠKINAMASIS RAŠTAS
2026-09-15
Panevėžys

1. Sprendimo projekto tikslai ir uždaviniai    
Šiuo sprendimo projektu siūloma pritarti parengtam Bendradarbiavimo sutarties projektui siekiant tęsti bendradarbiavimą. Pažymėtina, kad iki šiol vyksta bendradarbiavimas pagal 2022 m. lapkričio 29 d. Bendradarbiavimo sutartį Nr. 3.24-D-478, su buvusiu Pabėgėlių priėmimo centru (dabar Priėmimo ir integracijos agentūra), Bendradarbiavimo sutartis galioja iki 2026 m. spalio 4 d. Tikslai – kartu su Priėmimo ir integracijos agentūra tarpusavyje bendradarbiauti, užtikrinant laikinąją apsaugą pagal 2022 m. kovo 16 d. Lietuvos Respublikos Vyriausybės nutarimą Nr. 224 „Dėl laikinosios apsaugos Lietuvos Respublikoje užsieniečiams suteikimo“ gavusių iš Ukrainos pasitraukusių asmenų kokybiškas priėmimo ir apgyvendinimo sąlygas.  
Sprendimo projektas parengtas vadovaujantis Lietuvos Respublikos vietos savivaldos įstatymo 27 straipsnio 2 dalies 18 punktu ir Panevėžio rajono savivaldybės vardu sudaromų sutarčių pasirašymo tvarkos aprašo, patvirtinto Panevėžio rajono savivaldybės tarybos 2024 m. balandžio 
25 d. sprendimu Nr. T-126 „Dėl Panevėžio rajono savivaldybės vardu sudaromų sutarčių pasirašymo tvarkos aprašo patvirtinimo“, 4.10 papunkčiu bei 9 punktu. Teisės aktų keisti nenumatoma.

2. Siūlomos teisinio reguliavimo nuostatos ir laukiami rezultatai

Kaip numato Panevėžio rajono savivaldybės vardu sudaromų sutarčių pasirašymo tvarkos aprašo, patvirtinto Panevėžio rajono savivaldybės tarybos 2024 m. balandžio 25 d. sprendimu Nr. T-126 „Dėl Panevėžio rajono savivaldybės vardu sudaromų sutarčių pasirašymo tvarkos aprašo patvirtinimo“, nuostatos gavus Savivaldybės tarybos pritarimą, savivaldybės vardu bus galima pasirašyti Bendradarbiavimo sutartį.  
Pasirašyta Bendradarbiavimo sutartis leis esant poreikiui vykdyti iš Ukrainos pasitraukusių asmenų priėmimą ir apgyvendinimą.  
            3. Lėšų poreikis ir šaltiniai

Nenumatoma. 
            4. Kiti reikalingi pagrindimai, skaičiavimai ar paaiškinimai

Nėra.
Miežiškių seniūnijos seniūnas
                                                               Remigijus Budreika

